 Xubno ka mid ah siyaasiyiinta Gobolka Awdal ee ka soo digo-rogtay xisbiga WADDANI, kuna soo biiray KULMIYE oo ay ka mid yihiin Cabdiraxmaan Ibraahim Sheekh Cali, Cabdijibaar Muuse Daahir, Khadar Xasan Dugsiiye, Cabdiraxmaan Maxamed Geelle, Muxyadiin Maxamuud Qaalib, Saleebaan Ibraahim iyo Xabiib Cabdillaahi oo iyaguna madasha hadallo ka jeediyey, ayaa shaaciyey inay si buuxda ugu qanceen xisbiga KULMIYE iyo hoggaankiisaba, isla markaana goaansadeen inay codkooda iyo taageeradoodaba la garab galaan, maadaama ay u arkaan murrashaxiintiisa kuwa ugu habboon ee lagu aamini karo hoggaaminta dalka xilligan. 